wickkiey/tamil-wikipedia-chunked huggingface dataset:
# நாகாலாந்து மாநில மகளிர் ஆணையம்

## வரலாறு மற்றும் நோக்கங்கள்

நாகாலாந்து மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை விசாரிப்பதற்காகவும், மாநிலத்தின் பெண்கள் தொடர்பான பிரச்சனைகளை ஆய்வு செய்வதற்காகவும் உருவாக்கப்பட்டது. குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் இந்த ஆணையம் அதிகாரங்களைக் கொண்டுள்ளது.  
நாகாலாந்து மாநில மகளிர் ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.
- சம்பந்தப்பட்ட சட்டங்களை மீறினால் அல்லது வாய்ப்பு மறுக்கப்பட்டால் அல்லது பெண்களுக்கு எந்த உரிமையையும் பறிக்கும் பட்சத்தில் சரியான நேரத்தில் தலையீடு மூலம் பாலின அடிப்படையிலான பிரச்சினைகளைக் கையாளுதல்
- பெண்கள் சார்ந்த பிரச்சனைகளில் மாநில அரசுக்குப் பரிந்துரை வழங்கல்.
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடம் விழிப்புணர்வை ஏற்படுத்த ஆணையம் அவ்வப்போது நடவடிக்கை எடுத்து வருதல்.
# நாகாலாந்து மாநில மகளிர் ஆணையம்

## அமைப்பு

நாகாலாந்து மாநில மகளிர் ஆணையம் தலைவர் மற்றும் பிற உறுப்பினர்களுடன் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது. இவர்களின் மதிப்பூதியம் மற்றும் இதர ஊதியங்கள் மாநில அரசால் நிர்ணயிக்கப்பட்டு, அவ்வப்போது திருத்தப்பட்டு வருகின்றன.  
கிரியென்னூ தச்சூ (Krienuo Tachu) நாகாலாந்து மாநில மகளிர் ஆணையத்தின் தலைவியாக உள்ளார். இவர் மற்ற உறுப்பினர்களுடன் சேர்ந்து 3 ஆண்டுகள் பதவியில் இருப்பார்.
# நாகாலாந்து மாநில மகளிர் ஆணையம்

## செயல்பாடுகள்

நாகாலாந்து மாநில மகளிர் ஆணையம் 2006இல் உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பைக் கடைப்பிடிப்பதை ஆணையம் உறுதி செய்தல்
- மாநிலத்தில் உள்ள எந்தவொரு நிறுவனமும் பெண்களுக்கான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்லுதல்
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்தல்.
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் இது தொடர்பான அறிக்கைகளை அவ்வப்போது மாநில அரசுக்குச் செய்தல்.
- பெண் கைதிகள் அடைக்கப்பட்டுள்ள எந்த வளாகம், சிறை அல்லது இதர தங்குமிடங்கள் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும் மற்றும் விசாரிக்கவும்.
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் அவர்களின் உரிமைகளைப் பறிப்பதற்கான காரணங்களைக் கண்டறியவும்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரித்தல்.
# நாகாலாந்து மாநில மகளிர் ஆணையம்

## மேலும் பார்க்கவும்

- தேசிய மகளிர் ஆணையம்
# துங்கு முதலாம் அமைச்சரவை

**துங்கு முதலாம் அமைச்சரவை** அல்லது **மலாயாவின் முதலாவது அமைச்சரவை** (மலாய்: *Kabinet Persekutuan Tanah Melayu 1955*; ஆங்கிலம்: *First Rahman Cabinet*; சீனம்: 第一次拉曼内阁); என்பது மலேசியப் பிரதமர் துங்கு அப்துல் ரகுமான் தலைமையிலான மலாயாவின் முதலாவது அமைச்சரவை ஆகும்.  
மலாயாவின் முதலாவது பிரதமராக துங்கு அப்துல் ரகுமான் நியமிக்கப்பட்டதும், 1955 ஆகஸ்டு 1-ஆம் தேதி, இந்த முதலாவது அமைச்சரவை அறிவிக்கப்பட்டது.  
1955-ஆம் ஆண்டு மலாயா பொதுத் தேர்தலை தொடர்ந்து துங்கு அப்துல் ரகுமான் ஒரு புதிய அரசாங்கத்தை அமைத்தார். மலேசிய ஆட்சியாளர்களின் ஒப்புதலைப் பெற்ற பின்னர், மலாயாவின் ஐக்கிய இராச்சிய உயர் ஆணையர் டொனால்டு மெக்லவரி அவர்களால் அந்தப் புதிய அமைச்சரவை; 4 ஆகஸ்டு 1955 அன்று கார்கோசா செரி நெகாராவில் இருந்து அறிவிக்கப்பட்டது.  
அமைச்சரவை உறுப்பினர்கள் 9 ஆகஸ்டு 1955 அன்று பதவியேற்றனர். இது மலேசியாவில் அமைக்கப்பட்ட முதல் அமைச்சரவை ஆகும்.
# துங்கு முதலாம் அமைச்சரவை

## பொது

இந்த அமைச்சரவையின் பதவிப் பிரமாணத்தில்; முதன்முறையாக பெரும்பான்மையான மலாயா மக்களால் நேரடியாகத் தேர்வு செய்யப்பட்டவர்களே பதவி ஏற்றனர். அத்துடன் இந்த அமைச்சரவைதான், பிரித்தானிய பாதுகாப்பின் கீழ் பதவி வகித்த கடைசி அமைச்சரவையும் ஆகும்.  
மலாயா அரசாங்கத்தின் தலைமைச் செயலாளர், மலாயா நிதிச் செயலாளர், மலாயா சட்டத்துறை அமைச்சர் மற்றும் மலாயா வெளியுறவு அமைச்சர் ஆகிய நான்கு அமைச்சர்கள் மட்டுமே மலாயாவின் ஐக்கிய இராச்சிய உயர் ஆணையரால் நியமிக்கப்பட்டனர். அந்தப் பதவிகளை பிரித்தானிய அதிகாரிகள் வழிநடத்தினர்.  
1957-ஆம் ஆண்டு ஆகஸ்டு 31-ஆம் தேதி மலாயா விடுதலை பெற்ற பிறகு இந்த அமைச்சரவை தொடர்ந்தது. இருப்பினும் விடுதலைக்குப் பிறகு புதிய துறைகள் இணைக்கப்பட்டு; கூடுதலாக சில மாற்றங்களும் செய்யப்பட்டன. 1959 ஆகஸ்டு 19-ஆம் தேதி இந்த முதலாவது அமைச்சரவை கலைக்கப்பட்டது.
# துங்கு முதலாம் அமைச்சரவை

## மலாயா கூட்டமைப்பின் முதலாம் அமைச்சரவை

(முதல்வர் மற்றும் உள்துறை அமைச்சர்), டொனால்டு மெக்லவரி (உயர் ஆணையர்), டி.ஜே. வாதர்சன் (தலைமைச் செயலாளர்), ஜே.பி. கோகன் (சட்டத்துறை), டாக்டர். இசுமாயில் அப்துல் ரகுமான் (இயற்கை வள அமைச்சர்). இடமிருந்து வலமாக நிற்பவர்கள்: பகமான் சம்சுதீன் (உள்துறை துணை அமைச்சர்), அப்துல் ரசாக் உசேன் (கல்வி அமைச்சர்), ஓ.ஜே. சுபென்சர் (பொருளாதாரச் செயலாளர்), அப்துல் அசீஸ் இசாக் (விவசாய அமைச்சர்), ஏ.எச்.பி. அம்ப்ரி (பாதுகாப்பு செயலாளர்), சுலைமான் அப்துல் ரகுமான் (உள்ளாட்சி, வீட்டுவசதி மற்றும் நகர திட்டமிடல் அமைச்சர்), துன் வீ. தி. சம்பந்தன் (தொழிலாளர் அமைச்சர்), சர்டோன் சுபிர் (பணித்துறை அமைச்சர்), லியோங் இயூ கோ (சுகாதார அமைச்சர்), ஓங் யோக் லின் (தொடர்பு, தொலைத்தொடர்பு மற்றும் அஞ்சல் துறை அமைச்சர்), ஏ.எஸ்.எச். கெம்ப் (மாநிலச் செயலாளர்), டூ சூன் இங் (கல்வி துணை அமைச்சர்)</small>]]
# துங்கு முதலாம் அமைச்சரவை

## முதல் நடுவண் அமைச்சரவை

மலாயாவின் முதல் நடுவண் அமைச்சரவை 1955 ஆகஸ்டு 1-ஆம் தேதி அமைக்கப்பட்டது; பின்வரும் அமைச்சர்களைக் கொண்டிருந்தது:
# துங்கு முதலாம் அமைச்சரவை

## 1955 ஆகஸ்டு 1-ஆம் தேதி அமைக்கப்பட்ட அமைச்சரவை

| பதவி | பெயர் | கட்சி | தொகுதி |
| --- | --- | --- | --- |
# துங்கு முதலாம் அமைச்சரவை

## 1957-இல் அமைக்கப்பட்ட அமைச்சரவை

1957-ஆம் ஆண்டில் மலேசியா விடுதலை அடைந்தது. அதன் பின்னர் அமைக்கப்பட்ட அமைச்சரவை பின்வரும் அமைச்சர்களைக் கொண்டிருந்தது:
| அமைச்சர்கள் |  |  |  |  |
| --- | --- | --- | --- | --- |
| **பிரதமர்** | துங்கு அப்துல் ரகுமான் | அம்னோ | சுங்கை மூடா |  |
| **துணைப் பிரதமர்** | அப்துல் ரசாக் உசேன் | அம்னோ | செமந்தான்
பகாங் |  |
| **வெளியுறவு அமைச்சர்** | துங்கு அப்துல் ரகுமான் | அம்னோ | சுங்கை மூடா |  |
| **கல்வி அமைச்சர்** | கிர் ஜொகாரி | அம்னோ | கெடா தெங்கா |  |
| **தற்காப்பு அமைச்சர்** | அப்துல் ரசாக் உசேன் | அம்னோ | செமந்தான்
பகாங் |  |
| **உள்துறை அமைச்சர்** | சுலைமான் அப்துல் ரகுமான் | அம்னோ | ஜொகூர் பாரு |  |
| **நிதி அமைச்சர்** | துன் எச். எஸ். லீ | மசீச | பரிந்துரை |  |
| **இயற்கை வளங்கள் அமைச்சர்** | பகமான் சம்சுடின் | அம்னோ | தெலுகான்சன் |  |
| **போக்குவரத்து அமைச்சர்** | அப்துல் ரகுமான் தாலிப் | அம்னோ | பகாங் தீமோர் |  |
| **வேளாண் கூட்டுறவு துறை அமைச்சர்** | அப்துல் அசீஸ் இசாக் | அம்னோ | சிலாங்கூர் பாராட் |  |
| **சுகாதார அமைச்சர்** | வீ. தி. சம்பந்தன் | மஇகா | கிந்தா உத்தாரா |  |
| **பொதுப்பணி அமைச்சர்** | சார்டோன் சூபிர் | அம்னோ | சிகாமட் |  |
| **தொழிலாளர் துறை அமைச்சர்** | ஒமார் யோங் யோக் லின் | மசீச | கோலாலம்பூர் பாராட் |  |
| **வர்த்தகம் தொழில்துறை அமைச்சர்** | டான் சியூ சின் | மசீச | மத்திய மலாக்கா | } |
# சுமித்ரா சிங்

**சுமித்ரா சிங்** (*Sumitra Singh*-பிறப்பு 3 மே 1930) இந்தியாவின் இராசத்தான் மாநிலத்தைச் சேர்ந்த அரசியல்வாதி ஆவார். இவர் 12வது இராசத்தான் சட்டப் பேரவையின் சபாநாயகராக 2003-இல் ஒருமனதாகத் தேர்ந்தெடுக்கப்பட்டார். இவர் பாரதிய ஜனதா கட்சி வேட்பாளராகப் போட்டியிட்டு சட்டமன்றத் தேர்தலில் வெற்றி பெற்றபோது, இராசத்தானில் சட்டமன்ற உறுப்பினராகப் பதவியை வகித்த முதல் பெண்மணி ஆனார். 1957 முதல் சனவரி 2009 வரை இந்தப் பதவியில் சிங் இருந்துள்ளார். சிங் இராசத்தான் சட்டப்பேரவைக்கு நடைபெற்ற பன்னிரண்டு சட்டமன்றத் தேர்தல்களில் ஒன்பது முறை (1957, 1962, 1967, 1972, 1977, 1985, 1990, 1998, 2003) சட்டமன்றத்திற்குத் தேர்ந்தெடுக்கப்பட்டார். இதில் ஆறு முறை சுன்சுனூ தொகுதியிலிருந்து தேர்ந்தெடுக்கப்பட்டார்.
# சுமித்ரா சிங்

## குடும்பம்

சுமித்ரா சிங் சுன்சுன் மாவட்டத்தில் உள்ள கிசாரி கிராமத்தில் சிறீ லது ராம் கிசாரியின் சகோதரரின் குடும்பத்தில் 3 மே 1930-இல் பிறந்தார். லது ராம் கிசாரிக்கு மகன் இல்லாததால் இவரை மகளாக தத்தெடுத்து கொண்டார். சுமித்ரா பனசுதாலி வித்யாபீடத்தில் கல்வி கற்றார். இவர் இந்தி இலக்கியத்தில் முதுநிலை பட்டம் பெற்றுள்ளார். இவர் சூன் 2, 1952-இல் சுன்சூன் மாவட்டத்தில் உள்ள படுசாரி கிராமத்தைச் சேர்ந்த சிறீ நகர் சிங்குடன் திருமணம் செய்து கொண்டார். இந்த இணையருக்கு மூன்று மகன்கள் பிறந்தனர்.
# சுமித்ரா சிங்

## விருதுகள்

- 2004:இந்திரா காந்தி பிரியதர்சினி விருது
- 2004: பாரத ஜோதி விருது
- 2006: புகழ் பெற்ற இந்தியா விருது
# தீப்தி கிரண் மகேசுவரி

**தீப்தி கிரண் மகேசுவரி** (*Deepti Kiran Maheshwari*) அல்லது தீப்தி **மகேசுவரி** ஓர் இந்திய அரசியல்வாதி ஆவார். இவர் முன்னாள் ராஜ்சமந்த் சட்டமன்ற உறுப்பினர் கிரண் மகேசுவரியின் மகள் மற்றும் பாரதிய ஜனதா கட்சியினைச் சேர்ந்தவர்.
# தீப்தி கிரண் மகேசுவரி

## ஆரம்ப வாழ்க்கை மற்றும் கல்வி

மகேசுவரி 27 ஏப்ரல் 1987 அன்று உதய்பூரில் பட்டயக் கணக்காளர் சத்தியநாராயணன் மகேசுவரி மற்றும் கிரண் மகேசுவரி ஆகியோருக்கு மகளாகப் பிறந்தார். இவர் 2008-இல் புனேவில் இளங்கலை வணிக நிர்வாகவியல் பட்டம் பெற்றார். 2010ஆம் ஆண்டில் மும்பை வெலிங்கர் மேலாண்மை மேம்பாடு மற்றும் ஆராய்ச்சி நிறுவனத்தில் வணிக மேலாண்மையில் முதுகலை பட்டயப் படிப்பினை முடித்தார். இவர் உதயப்பூர், இந்திய மேலாண்மை நிறுவனத்தில், பெண் தொழில்முனைவோரில் முதுகலைப் பட்டயப் படிப்பையும் முடித்துள்ளார். பெற்றுள்ளார் (ஆண்டு 2012).  
இவர் உடல்நலம் மற்றும் யோகா கருத்தரங்குகள் மற்றும் வெகுஜனத் திருமணங்கள் ஏற்பாடு செய்வதில் தீவிரமாக ஈடுபட்டுள்ளார். திறன் மேம்பாட்டுத் தொடர்பான வழிகாட்டியாக இவர் செயல்படுகிறார்.
# தீப்தி கிரண் மகேசுவரி

## அரசியல் வாழ்க்கை

மகேசுவரியின் தாயார் கிரண் மகேசுவரி 2020 வரை ராஜ்சமந்த் சட்டமன்றத் தொகுதியின் உறுப்பினராக இருந்தார். கோவிட்-19 தொற்று காரணமாக0 30 நவம்பர் 2020 அன்று இவர் காலமானார். இதனால் 2021-இல் ராஜ்சமந்த் தொகுதிக்கு இடைத்தேர்தல் நடைபெற்றது. இந்த இடைத்தேர்தலில் தீப்திக்குப் பா.ஜ.க. சார்பில் போட்டியிட்டு வெற்றி பெற்றார்.
# தீப்தி கிரண் மகேசுவரி

## தனிப்பட்ட வாழ்க்கை

மகேசுவரி 19 பிப்ரவரி 2011 அன்று சாசாங்க் சிங்வியை மணந்தார். இந்தத் தம்பதிக்கு ஒரு மகன் உள்ளார்.
# சாரா பிஷப் (துறவி)

**சாரா பிஷப்** ( *Sarah Bishop* ) ( சுமார்1759 – 1809 ) அமெரிக்காவைச் சேர்ந்த ஒரு வசதியான செல்வந்தரின் மகளாவார். 1778-1780 ஆண்டுகளில் கடற்கொள்ளைக்காரியாக வேண்டிய கட்டாயம் ஏற்பட்டது. சிலகாலம் கொள்ளையில் ஈடுபட்டுவந்த இவர் கப்பலிலிருந்து தப்பி, நீந்தி கரைக்கு வந்து, ஒரு குகையில் துறவியாக சுமார் முப்பது வருடங்கள் வாழ்ந்து இறந்து போனார்.
# சாரா பிஷப் (துறவி)

## ஆரம்ப கால வாழ்க்கை

சாரா பிஷப் நியூயார்க்கில் உள்ள நீள் தீவில் 1759 இல் பிறந்தார். இவர் ஒரு வசதியான மற்றும் நன்கு படித்த குடும்பத்தின் உறுப்பினராக இருந்தார். அமெரிக்கப் புரட்சிப் போரின் போது, இவரது குடும்பத்தின் மாளிகை பிரித்தானியப் படையெடுப்பால் தாக்கப்பட்டு தீவைக்கப்பட்டது.  
பின்னர் சாரா பிஷப், கப்பல் தலைவனின் மனைவியானார். இது இவரை குழுவில் வரம்பிற்குட்படுத்தியது. இறுதியில், கப்பல் தலைவன் ஒரு அமெரிக்கக் கப்பல் தாக்குதலில் கொல்லப்பட்டார். பின்னர் அங்கிருந்து தப்பிக்கும் திட்டத்தை உருவாக்க ஆறு மாதங்கள் எடுத்துக் கொண்டார். ஒரு நல்ல தருணத்திற்காக காத்திருந்தார். மேலும் 1780 இல், இவர் கடலுக்குள் குதித்து கனெக்டிகட்டின், ஸ்டாம்ஃபோர்ட் கடற்கரையை நோக்கி நீந்தினார்.
# சாரா பிஷப் (துறவி)

## துறவி வாழ்க்கை

சாரா பிஷப் நியூயார்க்கில் வடக்கு சேலத்திற்கும் தெற்கு சேலத்திற்கும் இடையில் வாழ்ந்ததாக சில ஆதாரங்கள் கூறுகின்றன. தெற்கு சேலத்தின் நகர வரலாற்றாசிரியர் பெட்டி ராபர்ட்ஸின் கூற்றுப்படி, "அவள் ஒரு மர்மம், அதுவே அவளை கொஞ்சம் வித்தியாசமாக ஆக்குகிறது என்று நினைக்கிறேன்." சாரா, கனெக்டிகட், வெஸ்ட் மவுண்டின் அருகிலுள்ள பகுதியில் வாழ்ந்ததாக மற்ற ஆதாரங்கள் கூறுகின்றன.
# சாரா பிஷப் (துறவி)

## வாழ்க்கை

மனதளவில் உறுதியானவராக இருந்தார் என்று விவரிக்கப்பட்டது. ஒரு சாப்பிடும் தட்டும், பழைய கந்தல் ஆடை மற்றும் அடுப்பு எரிக்க பயன்படும் பாக்கு மட்டை ஆகியவையே இவரது உடமைகளாக இருந்தது. பழைய கந்தல்களுடன் ஒரு பாறையில் தூங்கினார். 1804 இல் ஒரு நிருபர் அவளைச் சந்தித்தபோது, இவருடைய குகையில் உணவு அல்லது நெருப்பின் அறிகுறிகள் எதுவும் இல்லை. பனிப்பொழிவின்போது இவர் குகையை விட்டு வெளியே வரவில்லை. கோடை காலத்தில் மலைகளில் இருந்து சேகரிக்கப்படும் பெர்ரி, கொட்டைகள் மற்றும் வேர்களையும் கிடைக்கும் மிகக் குறைந்த அளவிளான இறைச்சியை மட்டுமே தான் உட்கொள்வதாக நிருபரிடம் சாரா பிஷப் கூறினார். இவர் தன்னுடன் விவிலியத்தை வைத்திருந்தார். அதை வாசிப்பதிலும் தியானிப்பதிலும் கணிசமான நேரத்தை செலவிட்டார். தெற்கு சேலம் பிரஸ்பைடிரியன் தேவாலயத்தில் ஞாயிற்றுக்கிழமை ஆராதனைகளில் கலந்துகொள்வதற்காக இவர் தனது குகையிலிருந்து வாராந்திர பயணத்தை மேற்கொண்டார். முதலில் உள்ளூரிலுள்ள ஒரு இல்லத்தில் நேர்த்தியான உடையை மாற்றிக்கொள்வார். பின்னர் தொழுகை முடிந்தவுடன் தான் ஏற்கனவே அணிந்திருந்த கந்தல் உடையில் மீண்டும் தன் குகைக்குச் செல்வார்.
# சாரா பிஷப் (துறவி)

## இறப்பு

சாரா பிஷப் 1808 மற்றும் 1810 க்கு இடையில் உறைந்து போனதாக பெரும்பாலான ஆதாரங்கள் கூறினாலும், அவர் இறந்த தேதி மற்றும் சூழ்நிலைகள் சர்ச்சைக்குரியவை.  
பிப்ரவரி 1809 இல், சாரா பிஷப் தெற்கு சேலத்தில் கடுமையான பனிப்புயல் இருந்த ஒரு நாளில் ஒரு குடும்பத்தை சந்தித்தார். இரவு தங்குவதற்கு அவர்கள் இவரை அனுமதித்தபோதிலும், சாரா மறுத்துவிட்டு தனது குகையை நோக்கிச் சென்றார். பின்னர் இவரைத் தேடிச் சென்ற போது இவரது உயிரற்ற உடல் பனியால் மூடப்பட்டு மலையின் ஓரத்தில் கண்டெடுக்கப்பட்டது.  
பத்தொன்பதாம் நூற்றாண்டின் பிற்பகுதியில் மலைகளில் உள்ள இவரது குகை ஒரு சுற்றுலா தலமாக மாறியது.
# பழக்கம்

ஒரு **பழக்கம்** (Habit) என்பது தொடர்ந்து நிகழும் மற்றும் ஆழ் மனதில் ஏற்படும் வழக்கமான நடத்தையாகும்.  
1903 ஆம் ஆண்டு *அமெரிக்கன் ஜர்னல் ஆஃப் சைக்காலஜி எனும் கட்டுரையில்* " உளவியலின் அடிப்படையில் ஒரு பழக்கம் என்பது, மன அனுபவத்தை மீண்டும் மீண்டும் செய்வதன் மூலம் அதிகமாகவோ அல்லது குறைவாகவோ நினைப்பது அல்லது உணரும் வழி" என்று வரையறுத்தது. பழக்கமான நடத்தை பெரும்பாலும் அதை வெளிப்படுத்தும் நபர்களால் கவனிக்கப்படாமல் போகும், ஏனென்றால் ஒரு நபர் வழக்கமான பணிகளை மேற்கொள்ளும்போது சுய பகுப்பாய்வில் ஈடுபட அவசியமில்லாமல் போகும் நிலை ஏற்படுகிறது. பழக்கவழக்கங்கள் சில நேரங்களில் கட்டாய நடத்தையாகும். பழக்கவழக்க ஆராய்ச்சியாளர் வெண்டி வுட் மற்றும் அவரது சகாக்கள் 2002 ஆம் ஆண்டில் நடத்திய ஆய்வில், தினசரி நடத்தைகளில் தோராயமாக 43% நடத்தைகள் தங்களது பழக்கங்கள் அல்லாதவை என்பதைக் கண்டறிந்தனர். **பழக்கத்தை உருவாக்கும்** செயல்முறையின் மூலம் புதிய நடத்தைகள் தானாகவே மாறும். பழைய பழக்கங்களை கைவிடுவது கடினம். அதேபோல், புதிய பழக்கங்களை உருவாக்குவதும் கடினம், ஏனென்றால் மனிதர்கள் மீண்டும் செய்யும் நடத்தை முறைகள் நரம்பியல் பாதைகளில் பதிக்கப்படுகின்றன, ஆனால் மீண்டும் மீண்டும் செய்வதன் மூலம் புதிய பழக்கங்களை உருவாக்குவது சாத்தியமாகும்.
# பழக்கம்

## வரலாறு

பழக்கம் என்ற சொல் இலத்தீன் வார்த்தைகளான என்பதிலிருந்து வந்தது, இதற்கு "உள்ளது, கொண்டது" மற்றும் , அதாவது "நிலை, அல்லது இருக்கும் நிலை என்று பொருளாகும்." இது பிரெஞ்சு வார்த்தையான என்பதிலிருந்தும் பெறப்பட்டது , இதற்கு ஆடைகள் என்பது பொருளாகும். 13 பொது ஊழியின் போது, பழக்கம் என்ற சொல் முதலில் ஆடையைக் குறித்தது. "நடத்தையின் மூலம் ஏற்பட்ட மாற்றம்" என்றவாறு பின்னர் புரிந்துகொள்ளப்பட்டது . இந்த கெட்ட பழக்கங்களை ஒருவர் எவ்வளவு விரைவில் அடையாளம் கண்டுகொள்கிறாரோ, அவ்வளவு எளிதாக அவற்றை சரிசெய்ய இயலும்.
# துங்கு இரண்டாம் அமைச்சரவை

**துங்கு இரண்டாம் அமைச்சரவை** அல்லது **மலாயாவின் இரண்டாவது அமைச்சரவை** (மலாய்: *Kabinet Rahman Kedua*; ஆங்கிலம்: *Second Rahman Cabinet*; சீனம்: 第二次拉曼内阁); என்பது மலேசியப் பிரதமர் துங்கு அப்துல் ரகுமான் தலைமையிலான மலாயாவின் இரண்டாவது அமைச்சரவை ஆகும்.  
மலாயாவின் முதலாவது பிரதமராக துங்கு அப்துல் ரகுமான் நியமிக்கப்பட்டதும், 1955 ஆகஸ்டு 1-ஆம் தேதி, மலாயாவின் முதலாவது அமைச்சரவை அறிவிக்கப்பட்டது. 1955-ஆம் ஆண்டு மலாயா பொதுத் தேர்தலை தொடர்ந்து துங்கு அப்துல் ரகுமான் ஒரு புதிய அரசாங்கத்தை அமைத்தார்.
# துங்கு இரண்டாம் அமைச்சரவை

## பொது

1957-ஆம் ஆண்டு ஆகஸ்டு 31-ஆம் தேதி மலாயா விடுதலை பெற்ற பிறகு இந்த அமைச்சரவை தொடர்ந்தது. இருப்பினும் விடுதலைக்குப் பிறகு புதிய துறைகள் இணைக்கப்பட்டு; கூடுதலாக சில மாற்றங்களும் செய்யப்பட்டன. 1959 ஆகஸ்டு 19-ஆம் தேதி இந்த முதலாவது அமைச்சரவை கலைக்கப்பட்டது.  
துங்குவின் இரண்டாம் அமைச்சரவை 22 ஆகஸ்டு 1959 அன்று பதவியேற்றது. துங்குவின் முதலாம் அமைச்சரவையில் பதவி வகித்த அனைத்து அமைச்சர்களும்; இரண்டாம் அமைச்சரவையில் இடம்பெற்றனர்.
# துங்கு இரண்டாம் அமைச்சரவை

## பொது

### கெடா தெங்கா தொகுதி

அவர்களில் மலேசிய சீனர் சங்கத்தை சார்ந்த துன் எச். எஸ். லீ மட்டும் 1959 தேர்தலில் போட்டியிடவில்லை. அதனால் அவர் துங்குவின் இரண்டாம் அமைச்சரவையில் சேர்த்துக் கொள்ளப்படவில்லை.  
1959 செப்டம்பர் 30-க்கு தேர்தல் ஒத்திவைக்கப்பட்ட கெடா தெங்கா தொகுதியில் போட்டியிட்ட முகமது கிர் ஜொகாரி அவர்களின் பெயரும் அமைச்சரவை பட்டியலில் இருந்து தவிர்க்கப்பட்டது.
# துங்கு இரண்டாம் அமைச்சரவை

## இரண்டாம் அமைச்சரவையின் அமைச்சர்கள்

மலேசியாவின் முதல் பிரதமர் (அப்போதைய மலாயா கூட்டமைப்பின் பிரதமர்) துங்கு அப்துல் ரகுமானின் இரண்டாவது அமைச்சரவையின் உறுப்பினர்களின் பட்டியல்:  
| அமைச்சு | அமைச்சர் | கட்சி | தொகுதி |
| --- | --- | --- | --- |
| பிரதமர் | துங்கு அப்துல் ரகுமான் <small>MP</small> | அம்னோ | கோலா கெடா |
| வெளியுறவு அமைச்சு |  |  |  |
| தகவல் துறை |  |  |  |
| துணைப் பிரதமர் | அப்துல் ரசாக் உசேன் <small>MP</small> | அம்னோ | பெக்கான் |
| தற்காப்பு அமைச்சு |  |  |  |
| கிராமப்புற வளர்ச்சி |  |  |  |
| உள்நாட்டு பாதுகாப்பு | இசுமாயில் அப்துல் ரகுமான் <small>MP</small> | அம்னோ | ஜொகூர் தீமோர் |
| உள்துறை அமைச்சு |  |  |  |
| நிதி அமைச்சு | டான் சியூ சின் <small>MP</small> | மசீச | மலாக்கா தெங்கா |
| பொதுப்பணி அஞ்சல் துறை | வீ. தி. சம்பந்தன் <small>MP</small> | மஇகா | சுங்கை சிப்புட் |
| போக்குவரத்து துறை | சார்டோன் சூபீர் <small>MP</small> | அம்னோ | பொந்தியான் |
| வேளான் துறை | கிர் ஜொகாரி <small>MP</small> | அம்னோ | கெடா தெங்கா |
| தொழிலாளர் சமூக நலன் | பகமான் சம்சுடின் <small>MP</small> | அம்னோ | கோலபிலா |
| சுகாதாரத் துறை | அப்துல் ரகுமான் தாலிப் <small>MP</small> | அம்னோ | குவாந்தான் |
| தொழில்துறை | லிம் சுவீ ஆன் <small>MP</small> | மசீச | லாருட் செலாத்தான் |
| கல்வி அமைச்சு | அமீட் அப்துல் கான் <small>MP</small> | அம்னோ | பத்தாங் பாடாங் |
| சரவாக் விவகாரங்கள் | சுகா பாரியாங் [<small>MP</small> | பெசாக்கா |  |
| அமைச்சு இல்லை | ஓங் யோக் லின் <small>MP</small> | மசீச | உலு சிலாங்கூர் |
| அமைச்சு இல்லை | செனட்டர் காவ் காய் போ | மசீச | } |
# துங்கு இரண்டாம் அமைச்சரவை

## இரண்டாம் அமைச்சரவையின் அமைச்சர்கள்

### துணை அமைச்சர்கள்

| அமைச்சு | அமைச்சர் | கட்சி | தொகுதி |  |
| --- | --- | --- | --- | --- |
| உள்துறை | சியா தியாம் சுவீ <small>MP</small> | மசீச | புக்கிட் பிந்தாங் |  |
| வணிகம் தொழில்துறை | அப்துல் காலிட் அவாங் ஒசுமான் <small>MP</small> | அம்னோ | கோத்தா ஸ்டார் உத்தாரா |  |
| தகவல் துறை | முகமட் இசுமாயில் முகமட் யூசோப் <small>MP</small> | அம்னோ | ஜெராய் |  |
| கிராமப்புற வளர்ச்சி | செனட்டர் முகமட் கசாலி சாபி | அம்னோ |  |  |
| சரவாக் கிராமப்புறத் துறை | அப்துல் ரகுமான் யாக்குப் <small>MP</small> | பூமிபுத்ரா |  |  |
| தொழிலாளர் துறை | வி. மாணிக்கவாசகம் <small>MP</small> | மஇகா | கிள்ளான் | } |
# நிலவு தரையிறங்கி

**நிலவு தரையிறங்கி** (*Lunar lander*) என்பது நிலவின் மேற்பரப்பில் தரையிறங்க வடிவமைக்கப்பட்ட ஒரு விண்கலம் ஆகும். 2023 ஆம் ஆண்டு நிலவரப்படி, அமெரிக்காவின் அப்போலோ திட்டத்தின் போது 1969 முதல் 1972 வரை ஆறு நிலவு தரையிறக்கங்களை முடித்த அப்போலோ லூனார் மாட்யூல் மட்டுமே மனித விண்வெளிப் பயணத்தில் பயன்படுத்தப்பட்ட ஒரே நிலவு தரையிறங்கி ஆகும். பல தானியங்கி தரையிறங்கிகள் மேற்பரப்பை அடைந்துள்ளன. மேலும், சில மாதிரிகளை பூமிக்குாட திருப்பி அனுப்பியுள்ளன.  
இந்தத் தரையிறங்கிகளுக்கான வடிவமைப்புத் தேவைகள் ஏற்பு சுமை, விமான விகிதம், உந்துவிசைத் தேவைகள் மற்றும் உள்ளமைவுக் கட்டுப்பாடுகள் ஆகியவற்றால் விதிக்கப்படும் காரணிகளைப் பொறுத்தது. மற்ற முக்கிய வடிவமைப்பு காரணிகளில் ஒட்டுமொத்த ஆற்றல் தேவைகள், பணிக்காலம், நிலவின் மேற்பரப்பில் மேற்கொள்ளவுள்ள பணி செயல்பாடுகளின் வகை மற்றும் குழுவாக இருந்தால் உயிர் காப்பு அமைப்பு ஆகியவை அடங்கும். ஒப்பீட்டளவில் அதிக ஈர்ப்பு விசை (அனைத்து அறியப்பட்ட சிறுகோள்களைக் காட்டிலும் அதிகமானது, ஆனால் அனைத்து சூரிய குடும்பக் கோள்களையும் விட குறைவானது) மற்றும் நிலவின் வளிமண்டலத்தின் பற்றாக்குறை ஏரோபிரேக்கிங்கைப் பயன்படுத்துவதை மறுக்கிறது. எனவே, தரையிறங்கி மெதுவாக தரையிறங்குவதைத் தடுக்க உந்துவிசையைப் பயன்படுத்த வேண்டும்.
# நிலவு தரையிறங்கி

## வரலாறு

### 1958-1976

லூனா திட்டம் என்பது 1958 மற்றும் 1976 க்கு இடையில் சோவியத் ஒன்றியத்தால் பறக்கவிடப்பட்ட தானியங்கித் தாக்கிகள், விண்கலம் இலக்கு அணுகல், விண்சுற்றுக்கலன்கள் மற்றும் தரையிறங்கிகளின் தொடர் ஆகும். 11 தோல்வியுற்ற முயற்சிகளுக்குப் பிறகு, பிப்ரவரி 3, 1966 அன்று நிலவில் மென்மையான தரையிறக்கத்தை அடைந்த முதல் விண்கலம் லூனா 9 ஆகும். மூன்று லூனா விண்கலங்கள் 1972 முதல் 1976 வரை நிலவிலிருந்து மண் மாதிரிகளை பூமிக்கு திருப்பி அனுப்பின. மற்ற இரண்டு லூனா விண்கலங்கள் 1970 மற்றும் 1973 இல் லுனோகோட் தானியங்கி நிலவு தரையூர்தியை மென்மையாக தரையிறக்கியது. லூனா 27 தரையிறங்கும் முயற்சிகளில் மொத்தம் ஏழு வெற்றிகரமான மென்மையான-தரையிறக்கத்தை அடைந்தது.  
அமெரிக்க ஐக்கிய நாடுகளின் சேர்வேயர் திட்டம், 1966 ஆம் ஆண்டில் சூன் 2-இல் சர்வேயர் 1 ஐ முதன்முதலில் மென்மையாகாத் தரையிறக்கியது, இந்த ஆரம்ப வெற்றியைத் தொடர்ந்து நான்கு கூடுதல் வெற்றிகரமான தரையிறக்கங்கள் செய்யப்பட்டன, கடைசியான மென்மையான தரையிறக்கம் ஜனவரி 10, 1968 அன்று நடந்தது. சர்வேயர் திட்டம் ஜனவரி 10, 1968 வரை ஏழு தரையிறங்கும் முயற்சிகளில் ஐந்து வெற்றிகரமான மென்மையான தரையிறக்கங்களை அடைந்தது.  
அமெரிக்காவின் அப்பல்லோ திட்டத்திற்கான நிலவு தரையிறங்கியாக அப்பல்லோ லூனார் மாட்யூல் இருந்தது. 2024 ஆம் ஆண்டு நிலவரப்படி, இது நிலவு தரையிறங்கி மட்டுமே. அப்பல்லோ திட்டம் 1969 முதல் 1972 வரை ஆறு வெற்றிகரமான நிலவு மென் தரையிறக்கங்களை நிறைவு செய்தது; அப்பல்லோ திட்டத்தின் ஏழாவது நிலவு தரையிறங்கும் முயற்சி அப்போலோ 13 இன் சேவை தொகுதி அதன் ஆக்ஸிஜன் தொட்டிகளில் இருந்து வெடிக்கும் காற்றோட்டத்தால் பாதிக்கப்பட்டதால் கைவிடப்பட்டது.  
எல்கே *லூனார் மாட்யூல்* என்பது சோவியத் ஒன்றியத்தால் உருவாக்கப்பட்ட பல சோவியத் குழுவினர் நிலவுத் திட்டங்களின் ஒரு பகுதியாக நிலவுத் தரையிறங்கி ஆகும். பல LK நிலவுத் தொகுதிகள் பூமியின் தாழ் வட்டப்பாதையில் பணியாளர்கள் இல்லாமல் பறக்கவிடப்பட்டன, ஆனால் LK நிலவுத் தொகுதி நிலவிற்கு பறக்கவே இல்லை, ஏனெனில் நிலவு விண்கலத்திற்கு தேவையான N1 ராக்கெட் ஏவுகணையின் வளர்ச்சி பின்னடைவை சந்தித்தது (பல ஏவுதல் தோல்விகள் உட்பட) முதல் முதலாக அமெரிக்க ஐக்கிய நாடுகளின் ஆளேற்றிய நிலவில் தரையிறங்கும் முயற்சியில் அப்பல்லோ 11 நிலவில் தரையிறங்கியது வெற்றி பெற்றதைத் தொடர்ந்து சோவியத் ஒன்றியம் N1 ஏவூர்தி மற்றும் எல்கே லூனார் மாட்யூல் திட்டங்கள் இரண்டையும் எந்த முன்னேற்றமும் இல்லாமல் ரத்து செய்தது.  
-
# ஐரோப்பிய உருசியா

**ஐரோப்பிய உருசியா** (*European Russia* , ) என்பது உருசியாவின் மேற்குப் பகுதியும், அதிக மக்கள் தொகை உள்ள பகுதியும் ஆகும். இம்மக்கள் தொகை, ஐரோப்பாவின் மொத்த மக்கள் தொகையில் 15% ஆகும். நிலவியல் அடிப்படையில் இந்நிலப்பகுதி, ஐரோப்பாவில் உள்ளது. ஐரோப்பாவின் 40 சதவீத நிலப்பகுதி, இந்த ஐரோப்பிய உருசியப் பகுதியாகும். உருசியாவின் அடர்த்திக் குறைவாக உள்ள சைபீரியா, நிலவியல் அடிப்படையில் ஆசியாவில் உள்ளது.
# வில்லியம் கம்குவாம்பா

**வில்லியம் கம்குவாம்பா** (*William Kamkwamba*) என்பவர் மலாவி நாட்டிலுள்ள காசுன்கு ஊரில் வறுமையான குடும்பத்தில் பிறந்த கண்டுபிடிப்பாளர்; பொறியாளர். அவரது குடும்பத்தினர், முக்கிய வருமானமாக, வேளாண்மையையே நம்பியிருந்தனர். சிறுவயது முதல் தனது வாழிடத்தில் கிடைக்கும் பொருட்களைக் கொண்டும், மறுசுழற்சி செய்யப்பட்ட பொருட்களைப் பயன்படுத்தியும், வில்லியம் தனது நண்பர்களுடன் விளையாடி மகிழ்வார். பள்ளிக் கட்டணங்கூட கட்ட இயலாத சூழ்நிலையில் பள்ளிப்படிப்பை முதலில் கைவிடுகிறார். இருப்பினும், பல போராட்டங்களுக்குப் பிறகு பள்ளி நூலகத்தில் தொடர்ந்து பல்வேறு நூல்களைப் படித்தார். அதனால் அவர் மின்னணுவியல் துறையில் ஆர்வம் கொண்டு, கிராமத்து வானொலிகளைப் பழுது நீக்கித் தரும் கடை நடத்தி வந்தார். அதில் போதிய வருமானம் அவருக்குக் கிடைக்கவில்லை. தொடர்ந்து நூல் படிக்கும் பழக்கத்தால், **ஆற்றலைப் பயன்படுத்துதல்** (*Using Energy*) என்ற நூலினால் மன உந்துதல்களைப் பெற்றார்.
# வில்லியம் கம்குவாம்பா

## கட்டியமைத்தல்

2001 ஆம் ஆண்டில், கசுங்குவிலிருந்து கிழக்கே தொலைவில் உள்ள தனது ஊரான விம்பேவில், அவரது குடும்பத்தினர் வசித்தனர். அவ்வீட்டின் பல மின்கருவிகளுக்கு, மின்சாரம் வழங்குவதற்காக, நீலப் பசை மரங்களையும், மிதிவண்டி பாகங்களையும். உள்ளூர் குப்பைக்கூள மேட்டில் இருந்து சில பொருட்களையும் பயன்படுத்தி, காற்றுச் சுழலியை உருவாக்கினார். அவர் தனது சிற்றூரில், சூரிய சக்தியில் இயங்கும், முதல் குடிநீர் விசையியக்கக் குழாயைக் கட்டியமைத்ததால், அவர் நாட்டினரால் பாரட்டப் பெற்றார். அப்போதிருந்து, மேலும் இரண்டு காற்றுச் சுழலிகளை, உயரத்தில் கட்டியமைத்தார். அந்த இரண்டில் ஒன்றினை, அவர் நாட்டின் தலைநகரான இலிலொங்வேயில் கட்டியமைத்திருந்தார் என்பது குறிப்பிடத்தகுந்த மதிப்பினைப் பெற்றுத் தந்தது. இவ்வாறாக தங்கள் வாழ்விடத்தினைச் சுற்றியுள்ள குப்பைக்கூளங்களில் இருந்து, காற்றுச் சுழலி அமைத்து, நிலத்தடி நீரை அனைவரும் பயன்படுத்த வழிவகுத்தார்.
# வில்லியம் கம்குவாம்பா

## கல்வி

2007 ஆம் ஆண்டில், இவர் கேம்பிரிட்ஜ் பல்கலைக்கழகத்தின் தீவிரமான இரண்டு ஆண்டு கல்வித் திட்டங்களினால் பயன்பெறுகிறார்.
# பத்மினி தேவி

**பத்மினி தேவி** (*Padmini Devi*-பிறப்பு இளவரசி பத்மினி தேவி சிர்மூர் ; 21 செப்டம்பர் 1943) ஜெய்ப்பூரின் இராஜ மாதா ஆவார்.
# பத்மினி தேவி

## ஆரம்ப கால வாழ்க்கை

இனரீதியாக சிர்மூர் அரச குடும்பத்தில் பிறந்தார் பத்மினி தேவி. இவரது தந்தை, தற்போது இமாச்சலப் பிரதேசத்தில் உள்ள சிர்மூரில் மகாராஜாவான இராசெந்திர பிரகாசு. இவர் 1933-1964 வரை சிர்மூர் ஆட்சியாளராக இருந்தார். பத்மினி தேவியின் தாயார் இந்திரா தேவி. இந்திராதேவி பாலிதானாவின் மகாராஜா தாகூர் பகதுர்சிங் மான்சின்ஜியின் மகள்  
இவர் மகாராஜா சவாய் மான் சிங் II அருங்காட்சியகத்தின் தலைவராக உள்ளார். இராசத்தானில் உள்ள ஜெய்ப்பூர் மக்களின் சமூக நடவடிக்கைகள் மற்றும் நலனில் மிகுந்த அக்கறை கொண்டவர். இவர் வித்யாதர் நகர் நாடாளுமன்றத் தொகுதியிலிருந்து இந்திய நாடாளுமன்ற உறுப்பினராக, பாரதிய ஜனதா கட்சியின் சார்பில் போட்டியிட்டுத் தேர்ந்தெடுக்கப்பட்டார். இவர் இராசத்தானின் 6வது துணை முதல்வராகப் பதவி வகித்துள்ளார்.  
**பேரப்பிள்ளைகள்**  
பத்மினி தேவியின் மகள், இளவரசி தியா குமாரி, சாமானியரான மகாராஜா நரேந்திர சிங் என்பவரை மணந்தார். இந்த இணையருக்கு 3 குழந்தைகள் உள்ளனர். ஜெய்ப்பூரின் தற்போதைய பெயரிடப்பட்ட மன்னரும், நிறுவப்பட்ட போலோ வீரருமான ஜெய்ப்பூரின் மகாராஜா சவாய் பத்மநாப் சிங், பெண்ணியவாதியான ஜெய்ப்பூரின் இளவரசி கௌரவி குமாரி மற்றும் பி. டி. கே. எப்/ பொதுச் செயலாளரும் மற்றும் சிர்மவுரின் மகாராஜா லக்ஷ்ராஜ் பிரகாஷ் சிங் ஆவர்.
# இராஜ் குமாரி சவுகான்

**இராஜ் குமாரி சவுகான்** (*Raj Kumari Chauhan*) இந்திய அரசியல்வாதியும் மேனாள் மக்களவை உறுப்பினரும் ஆவார். இவர் இந்தியாவின் 15ஆவது மக்களவை உறுப்பினராக இருந்தார். இவர் 2009ஆம் ஆண்டு உத்தரப் பிரதேசத்தின் அலிகார் மக்களவைத் தொகுதியில் பகுஜன் சமாஜ் கட்சி சார்பில் போட்டியிட்டு வெற்றி பெற்றுள்ளார்.
# இராஜ் குமாரி சவுகான்

## வகித்தப் பதவிகள்

| 01 | 2009 | 2014 | 15வது மக்களவை உறுப்பினர் |
| --- | --- | --- | --- |
| 02 | 2009 | தேதி | உறுப்பினர், ரயில்வே குழு |
# இராஜ் குமாரி சவுகான்

## மேலும் பார்க்கவும்

- இந்தியாவின் 15வது மக்களவை உறுப்பினர்களின் பட்டியல்
# ரேச்சல் வால்

**ரேச்சல் வால்** ( *Rachel Wall* ) (சுமார். 1760 - அக்டோபர் 8, 1789) ஓர் அமெரிக்கப் பெண் கடற்கொள்ளைக்காரியாவார். மாசச்சூசெட்ஸில் தூக்கிலிடப்பட்ட கடைசி பெண்ணான இவர் கடற்கொள்ளையர் ஆன முதல் அமெரிக்கப் பெண்ணாகவும் இருந்திருக்கலாம்.
# ரேச்சல் வால்

## ஆரம்ப கால வாழ்க்கை

ரேச்சல் வால் பென்சில்வேனியா மாகாணத்தில் உள்ள கார்லிசுலே என்ற இடத்தில் ரேச்சல் சுமித் என்ற பெயரில் ஒரு பக்தியுள்ள பிரஸ்பைடிரியன் குடும்பத்தில் பிறந்தார்.
# ரேச்சல் வால்

## கடற்கொள்ளைக்காரியாக மாறுதல்

ரேச்சல் தனது கணவருடன் பாஸ்டனுக்கு குடிபெயர்ந்தார். அங்கு இவரது கணவனுக்கு ஒரு மீன்பிடி இசுக்கூனரில் வேலை கிடைத்தது. கடலில் அவருக்கு கிடைத்த நட்பு கடற்கொள்ளையாராக மாற உதவியது. ஜார்ஜ் தன்னுடன் ஐந்து மாலுமிகளையும் அவர்களது காதலிகளையும் உடன் கடலுக்கு அழைத்துச் சென்றார். உடன் ரேச்சலும் தனது கணவருடன் சென்றார். "...எல்லாம் வல்ல இறைவனின் கரங்களில் நான் எனது ஆன்மாவை ஒப்படைக்கிறேன். அவருடைய கருணையை நம்பி... எனது 29வது வயதில் பிரஸ்பைடிரியன் தேவாலயத்தின் தகுதியற்ற உறுப்பினராக இறந்து விடுகிறேன்" என்று இவர் மேற்கோள் காட்டியதாக கூறப்படுகிறது. இவரது மரணமே மாசச்சூசெட்ஸில் ஒரு பெண் தூக்கிலிடப்பட்ட கடைசி நிகழ்வாக இருக்கிறது.
# கண்டமங்கலம்

**கண்டமங்கலம்** (*Kandamangalam*), தமிழ்நாட்டின், விழுப்புரம் மாவட்டத்தில் உள்ள ஒரு நகரம் ஆகும். இந்நகரம் விழுப்புரம் மாவட்டத்தில் உள்ள 13 ஊராட்சி ஒன்றியங்களில் ஒன்றாகும். இந்நகரம், வானூர் சட்டமன்றத் தொகுதிக்கும், விழுப்புரம் மக்களவைத் தொகுதிக்கும் உட்பட்டதாகும். இந்நகரத்தின் நான்கு திசைகளும் பாண்டிச்சேரி மாநிலத்தின் நகரங்களால் சூழப்பட்டுள்ளது.
# கண்டமங்கலம்

## வரலாறு

கண்டமங்கலம் எனும் இவ்வூர் சோழர் காலத்தில் *ஸ்ரீ கண்டராதித்த மதுராந்தக மங்கலம்* என்ற பெயரில் விளங்கியது. கண்டராதித்த மதுராந்தகன் என்ற செம்பியன் மாதேவியின் கணவனும், உத்தம சோழனின் தந்தையும், மேறகெழுந்தருளிய சிவஞானியுமான கண்டராதித்தன் பெயரில் இவ்வூர் விளங்கியதை கல்வெட்டுகள் குறிப்பிடுகின்றன.  
இவ்வூரில் சிவன் கோயில் ஒன்றும், விஷ்ணு கோயில்கள் இரண்டும் என மூன்று கோயில்கள் இருந்துள்ளன. சிவன் கோயில் *திருநாரிஸ்வரம்* என வழங்கப்பட்டது. திருநாரிஸ்வரத்து மஹாதேவர் என இறைவன் வழங்கப்பட்டார். இரண்டு விஷ்ணு கோயில்களில் ஒன்று செய்தாங்கி விண்ணகர் என்றும் செயந்தாங்கி விண்ணகரப் பெருமான் என்றும் அழைக்கப்பட்டுள்ளது. திருவாய்பாடி ஆழ்வார் என்ற மற்றொரு விஷ்ணு கோயிலின் பெயராகும்.  
கோயிலை முதலாம் இராஜேந்திரன் கல்வெட்டுக் குறிப்பிடுகிறது. ஸ்ரீ பாதக்கிரம வித்தன் மகன் சீராளன் என்பவன் கோயிலில் விளக்கொஜக்க சபையிடம் ஆடுகளை அளித்ததை இராஜராஜன் கல்வெட்டு குறிப்பிடுகிறது. இக்கோயில் மிகச் சிறியது கருவறை, அர்த்தமண்டபம் மட்டுமே கட்டப்பட்ட கோயிலாகும். கோயில் இடிந்த நிலையில் கூரையின்றி உள்ளது. சிறிய லிங்கமொன்றையும், முகலிங்கமாக காணப்படுகிறது. சதுரமான கருவறை, கருவறையின் தென்புற அதிஷ்ட்டானத்தில் கல்வெட்டுள்ளது. பராந்தகன் காலக் கோயிலாக இதனைக் கொள்ளலாம்.
# கண்டமங்கலம்

## மக்கள் வகைப்பாடு

இந்நகரத்தில் வன்னிய குல சத்திரிய (வன்னிய கவுண்டர்) சமுதாய மக்கள் பெரும்பான்மையாக உள்ளனர், அதற்கு அடுத்தபடியாக ஆதி திராவிடர்கள், நாயுடுகள், செட்டியார்கள், ரெட்டியார்கள், குயவர்கள் மற்றும் வண்ணார்கள் ஆகிய சமூக மக்கள் வாழ்கின்றனர். இங்கு கணிசமான அளவில் இசுலாம் மதத்தினரும் வாழுகின்றனர்.  
2011-ஆம் ஆண்டு மக்கள் தொகை கணக்கெடுப்பின்படி கண்டமங்கலம் நகரத்தில், 1300 குடும்பங்கள் வசிக்கின்றனர் மற்றும் இதன் மக்கள் தொகை 5460 ஆகும். இதில் 2736 ஆண்கள் மற்றும் 2724 பெண்கள் ஆகும்.  
கண்டமங்கலம் நகரத்தில் 0-6 வயதுடைய குழந்தைகளின் மக்கள் தொகை 566 ஆகும், இது நகரத்தின் மொத்த மக்கள் தொகையில் 10.37% ஆகும். கண்டமங்கலம் நகரத்தின் சராசரி பாலின விகிதம் 996 ஆகும் மற்றும் குழந்தை பாலின விகிதம் 952 ஆகும், இது தமிழ்நாட்டின் சராசரியான 943-ஐ விட அதிகம்.  
கண்டமங்கலம் நகரத்தின் கல்வியறிவு விகிதம் 83.65% ஆக இருந்தது, இதில் ஆண்களின் கல்வியறிவு 89.70% ஆகவும், பெண்களின் கல்வியறிவு 77.61% ஆகவும் உள்ளது.
# கண்டமங்கலம்

## புவியியல்

இவ்வூரின் அமைவிடம் ஆகும். தக்காண இந்தியாவின் தென் கிழக்குப்பகுதியிலும் அமைந்துள்ளது. பாண்டிச்சேரி, இதன் வங்கக் கடற்சார்ந்த எல்லையைப் பகிர்ந்து கொள்கிறது. இங்கிருந்து சென்னை சுமார் 170 கி.மீ. தொலைவிலும், திருச்சி 190 கி.மீ. தொலைவிலும், பாண்டிச்சேரி சுமார் 17 கி.மீ. தொலைவிலும், விழுப்புரம் 22 கி.மீ. தொலைவிலும், கடலூர் 26 கி.மீ. தொலைவிலும் அமைந்துள்ளன.
# கண்டமங்கலம்

## போக்குவரத்து

### சாலை

விழுப்புரம் - நாகப்பட்டினம் தேசிய நெடுஞ்சாலையில் 45ஏ, கண்டமங்கலம் வழியாக செல்கிறது. இங்கிருந்து புதுச்சேரி மற்றும் விழுப்புரத்திற்கு 5 நிமிடத்திற்கு ஒரு பேருந்துகள் செல்கின்றன. புதுச்சேரியிலிருந்து - மதகடிப்பட்டு, திருக்கனூர், மடுகரை, சன்னியாசிகுப்பம் ஆகிய ஊர்களுக்கு செல்லும் உள்ளூர் பேருந்துகளும் கண்டமங்கலம் நகரின் வழியாக செல்கிறது. புதுச்சேரியிலிருந்து - பெங்களூர், சேலம், திருவண்ணாமலை, திருக்கோவிலூர், கள்ளக்குறிச்சி ஆகிய நகரங்களுக்கு செல்லும் பேருந்துகளும் இந்நகரின் வழியே செல்கின்றது.  
விழுப்புரம் - நாகப்பட்டினம் தேசிய நெடுஞ்சாலையில் 45ஏ சாலையானது, ஒரே சாலையில் இருதிசைகளிலும் வாகனம் சென்று கொண்டிருந்தது. தற்போது இது நான்கு வழி சாலையாக மாற்றப்பட்டு, அதற்கான பணிகள் நடைபெற்று கொண்டிருக்கிறது. இந்த பணியானது 2025 ஆம் ஆண்டுக்குள் நிறைவடையும் என எதிர்பார்க்கப்படுகிறது.
# கண்டமங்கலம்

## போக்குவரத்து

### தொடருந்து

கண்டமங்கலம் நகரின் எல்லையை பகிர்கின்ற சின்னபாபுசமுத்திரம் கிராமத்தில் தொடருந்து நிலையம் உள்ளது. இது கண்டமங்கலத்திலிருந்து சுமார் 500 மீட்டர் தொலைவில் உள்ளது. இந்த நிலையத்திலிருந்து புதுச்சேரி, விழுப்புரம், சென்னை, திருப்பதி போன்ற இடங்களுக்கு தினசரி தொடருந்துகள் இயக்கப்படுகின்றன. மேலும் மங்களூரு, திருச்சிராப்பள்ளி, பெங்களூரு, கொல்கத்தா, புது தில்லி, புவனேஷ்வர் மற்றும் மும்பை ஆகிய நகரங்களுக்கு வாரத்திற்கு ஒருநாள் மட்டும் தொடருந்துகள் செல்கின்றன.
# கண்டமங்கலம்

## போக்குவரத்து

### வானூர்தி

இந்நகரத்தின் அருகிலுள்ள விமான நிலையம், 17 கி.மீ தொலைவில் உள்ள புதுச்சேரி வானூர்தி நிலையம் ஆகும்.
# கண்டமங்கலம்

## முக்கிய அலுவலகங்கள் & கட்டிடங்கள்

### பள்ளிகள்

- வள்ளலார் அரசு மேல்நிலைப்பள்ளி
- அரசு ஊராட்சி ஒன்றிய நடுநிலைப்பள்ளி
- அரசினர் மாணவியர் விடுதி (ஆ.தி)
# கண்டமங்கலம்

## முக்கிய அலுவலகங்கள் & கட்டிடங்கள்

### அரசு அலுவலகங்கள்

- அரசு மருத்துவமனை
- ஊராட்சி ஒன்றிய அலுவலகம்
- வட்டார இயக்க மேலாண்மை அலகு அலுவலகம்
- கிராம நிர்வாக அலுவலகம்
- வட்டார வேளாண்மை விரிவாக்க மையம்
- வேளாண்மை உதவி இயக்குநர் அலுவலகம்
- இ-சேவை மையம்
- நியாய விலைக்கடை
- பி-6 காவல் நிலையம்
- இளமின் பொறியாளர் அலுவலகம்
- சார்பதிவாளர் அலுவலகம்
- தபால் நிலையம்
# கண்டமங்கலம்

## முக்கிய அலுவலகங்கள் & கட்டிடங்கள்

### வங்கிகள்

- சென்ட்ரல் பேங்க் ஆப் இந்தியா & ஏ.டி.எம்
- இந்தியன் ஓவர்சீஸ் வங்கி & ஏ.டி.எம்
- விழுப்புரம் மத்திய கூட்டுறவு வங்கி
# கண்டமங்கலம்

## முக்கிய அலுவலகங்கள் & கட்டிடங்கள்

### திருமண மண்டபங்கள்

- வள்ளி திருமண மண்டபம்
- கிருஷ்ணாலயா திருமண மண்டபம்
- கீர்த்திஸ்ரீ திருமண மண்டபம்
- ஜீவா திருமண மண்டபம்
- கே. ஆர். எஸ் திருமண நிலையம்
- எம். பி திருமண நிலையம்
# கண்டமங்கலம்

## முக்கிய அலுவலகங்கள் & கட்டிடங்கள்

### திரையரங்கம்

- ஸ்ரீ வெங்கடேஸ்வரா திரையரங்கம்
# கண்டமங்கலம்

## வழிபாட்டுத்தலங்கள்

### இந்து

- ஸ்ரீ திரிபுர சுந்தரி ஸ்ரீ திருநாரீசுவரர் ஆலயம் (சோழர் கட்டிய சிவன் கோயில்)
- அருள்மிகு ஸ்ரீ முத்து மாரியம்மன் ஆலயம்
- விநாயகர் கோயில்
- முருகன் கோயில்
- தவத்திரு ஶ்ரீ குருசாமி அம்மையார் ஜீவா சமாதி
# கண்டமங்கலம்

## வழிபாட்டுத்தலங்கள்

### இசுலாம்

- ஜாமிஆ மஸ்ஜித் & மத்ரஸா பள்ளிவாசல், கண்டமங்கலம்
# கண்டமங்கலம்

## வழிபாட்டுத்தலங்கள்

### கிறித்துவம்

- சி. எஸ். ஐ குட் ஷெப்பர்ட் சர்ச், கண்டமங்கலம்
# கண்டமங்கலம்

## ஊராட்சி ஒன்றிய நிர்வாகம் மற்றும் அரசியல்

| **ஊராட்சி ஒன்றிய அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | ஆர். லட்சுமணன் |  |
| மக்களவை உறுப்பினர் | து. இரவிக்குமார் | } |
கண்டமங்கலம் நகரமானது, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை, அண்ணா திராவிட முன்னேற்றக் கழகத்தை (அதிமுக) சேர்ந்த சக்கரபாணி வென்றார்.  
2024 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை, (திமுக கூட்டணி ) விடுதலைச் சிறுத்தைகள் கட்சி-ஐச் சேர்ந்த து. இரவிக்குமார் வென்றார்.
# கண்டமங்கலம்

## பொதுவான தகவல்கள்

கண்டமங்கலம் நகரத்தின் நான்கு திசைகளும் பாண்டிச்சேரி மாநிலத்தின் நகரங்களால் சூழப்பட்டுள்ளது. இந்நகரில் வாழும் மக்களுக்கு கல்வி, மருத்துவம், போக்குவரத்து ஆகிய வசதிகள் மிக எளிமையாக கிடைக்கின்றது. கண்டமங்கலம் நகரின் எல்லையை பகிர்கின்ற, 1 கி.மீ தொலைவில் உள்ள அரியூரில், சிறீ வெங்கடேசுவரா மருத்துவக் கல்லூரி, பல்மருத்துவக் கல்லூரி, பொறியியல் கல்லூரி ஆகியவை உள்ளது, மேலும் 5 கி.மீ தொலைவில் உள்ள மதகடிப்பட்டில், சிறீ மணக்குள விநாயகர் பொறியியல் கல்லூரி, மருத்துவக் கல்லூரி, தொழிற்நுட்பக் கல்லூரி ஆகியவை உள்ளது. அருகில் உள்ள நகரங்களான திருவண்டார்கோவில், திருபுவனை, சன்னியாசிக்குப்பம் ஆகிய இடங்களில் தொழிற்சாலைகளும், திருபுவனையில் பிப்டிக் தொழிற்பூங்காவும் அமைந்துள்ளது.
# கண்டமங்கலம்

## கண்டமங்கலம் சட்டமன்றத் தொகுதி

கண்டமங்கலம் ஆனது 1967 ஆம் ஆண்டு முதல் 2006 வரை ஒரு சட்டமன்றத் தொகுதியாக இருந்தது. பின்னர் 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டு, இதற்கு பதிலாக வானூர் தொகுதி உருவாக்கப்பட்டது.
# விக்கிப்பீடியா:Statistics/weekly/25-Feb-2024
| 212 | 103.98.63.152 | 0 | 1 | 0 | 0 | 0 | 0 | 0 | 1 | 26 |  |
| 213 | 2401:4900:1CC9:B3C8:F865:F87E:8057:AE85 | 0 | 0 | 0 | 0 | 0 | 0 | 1 | 1 | 0 |  |
| 214 | 2409:40D2:1029:1DE0:68CE:C427:6F26:D26F | 0 | 1 | 0 | 0 | 0 | 0 | 0 | 1 | 199 |  |
| 215 | 2401:4900:4DDB:96AA:2C51:6EFF:FE94:80B9 | 0 | 0 | 0 | 0 | 0 | 0 | 1 | 1 | 0 |  |
| 216 | 117.199.134.102 | 0 | 1 | 0 | 0 | 0 | 0 | 0 | 1 | 2 |  |
| 217 | 2401:4900:4DF8:E1AA:78D:AC32:C1D0:4BC9 | 0 | 1 | 0 | 0 | 0 | 0 | 0 | 1 | 95 |  |
| 218 | 2001:8F8:1A23:1EFE:EC88:CB04:CEF:8DCD | 0 | 1 | 0 | 0 | 0 | 0 | 0 | 1 | 0 |  |
| 219 | Kurumban | 0 | 1 | 0 | 0 | 0 | 0 | 0 | 1 | 2022 |  |
| 220 | 2401:4900:4DDE:98E2:2C1D:1BFF:FE1A:3EBD | 0 | 1 | 0 | 0 | 0 | 0 | 0 | 1 | 0 |  |
| 221 | Thyj | 0 | 1 | 0 | 0 | 0 | 0 | 0 | 1 | 0 |  |
| 222 | 2409:408D:3D1C:B2F1:E41E:4B06:EBA0:6686 | 0 | 1 | 0 | 0 | 0 | 0 | 0 | 1 | 0 |  |
| 223 | 2401:4900:4E1F:E446:D90A:F179:D124:321B | 0 | 1 | 0 | 0 | 0 | 0 | 0 | 1 | 23 |  |
| 224 | 2402:4000:1200:D2C0:250B:C783:AC06:1CB9 | 0 | 1 | 0 | 0 | 0 | 0 | 0 | 1 | 326 |  |
| 225 | Anirudhan JP | 0 | 1 | 0 | 0 | 0 | 0 | 0 | 1 | 0 |  |
| 226 | Magnefl | 0 | 1 | 0 | 0 | 0 | 0 | 0 | 1 | 0 |  |
| 227 | Melbinvh | 0 | 0 | 0 | 0 | 0 | 0 | 1 | 1 | 0 |  |
| 228 | ச.பிரபாகரன் | 0 | 1 | 0 | 0 | 0 | 0 | 0 | 1 | 182 | } |
# மோனா சந்திரவதி குப்தா

**மோனா சந்திரவதி குப்தா** (*Mona Chandravati Gupta*-1896-1984) ஓர் பிரித்தானியப் பர்மாவில் பிறந்த இந்தியச் சமூக சேவகர், கல்வியாளர் மற்றும் பெண்களின் சமூக மற்றும் பொருளாதார மேம்பாட்டிற்காகப் பாடுபடும் அரசு சார்பற்ற அமைப்பான *நாரி சேவா சமிதியின்* நிறுவனர் ஆவார்.
# மோனா சந்திரவதி குப்தா

## வாழ்க்கை

குப்தா மியான்மாரின் தலைநகர் இரங்கூன், இன்றைய யங்கோனில் 20 அக்டோபர் 1896-இல் பிறந்தார். யங்கோன் மற்றும் இலண்டனில் ஆரம்பக் கல்விக்குப் பிறகு, கொல்கத்தாவில் உள்ள மறைமாவட்டக் கல்லூரியில் பட்டப்படிப்பைப் பெற்றார். கல்விப் பணியில் இவர் இலக்னோவிலுள்ள அரசு பெண்கள் கல்லூரியின் துணை முதல்வராகவும், பெண் கல்விக்கான பல்கலைக்கழக ஆய்வுக் குழுவின் உறுப்பினராகவும் பணியாற்றினார். ஏறக்குறைய ஒரு தசாப்தத்திற்குப் பிறகு, இவர் *மகளிர் அகாதமியை* நிறுவினார். 1947-இல் இந்திய விடுதலைக்குப் பிறகு, அகாதமி மகளிர் சமூக சேவை லீக்குடன் இணைக்கப்பட்டு *நாரி சேவா சமிதியை* உருவாக்கியது.
# மோனா சந்திரவதி குப்தா

## மேலும் பார்க்கவும்

- அலகாபாத் பல்கலைக்கழகம்
# இசுமிருதி முந்த்ரா

**இசுமிருதி முந்த்ரா** (*Smriti Mundhra*) என்பவர் லாஸ் ஏஞ்சல்ஸில் உள்ள ஒரு அமெரிக்க திரைப்படத் தயாரிப்பாளர் ஆவார். இவரது தயாரிப்பு நிறுவனமான, மெரால்டா பிலிம்ஸ் நிறுவனமானது ஆவணப்படங்கள், அபுனைவு உள்ளடக்கப் படங்களை தயாரிப்பலில் நிபுணத்துவம் பெற்றது.  
முந்த்ரா 2017 திரிபெகா திரைப்பட விழாவில் ஆல்பர்ட் மேஸ்லெஸ் புதிய ஆவணப்பட இயக்குநர் விருதை தனது முதல் ஆவணப்படமான *எ சூடபிள் கேர்ள்* படத்திற்கு இவரது இணை இயக்குனரான சரிதா குரானாவுடன் இணைந்து பெற்றார். முந்த்ரா, நெட்ஃபிளிக்ஸின் அசல் உண்மைநிலை தொலைக்காட்சித் தொடரான *இந்தியன் மேட்ச்மேக்கிங்கின்* நிர்வாக தயாரிப்பாளர் மற்றும் உருவாக்குநர் ஆவார்.  
2020 ஆம் ஆண்டில், அவர் *செயின்ட் லூயிஸ் சூப்பர்மேன்* (2019) ஆவணப்படத்திற்காக சிறந்த ஆவணப்பட குறும்படத்திற்கான அகாடமி விருதுக்கு பரிந்துரைக்கப்பட்டார்.
# இசுமிருதி முந்த்ரா

## வரலாறு

### ஆரம்ப வாழ்க்கையும் கல்வியும்

முந்த்ரா கலிபோர்னியாவின் லாஸ் ஏஞ்சல்சில் பிறந்தார். மேலும் இந்தியாவின் லாஸ் ஏஞ்சல்ஸ் மற்றும் மும்பை ஆகிய இடங்களில் வளர்ந்தார். இவரது தந்தை ஜக் முந்த்ராவும் ஒரு திரைப்பட தயாரிப்பாளராவார். இவர் பிறப்பதற்கு முன்பு, இவரது பெற்றோர் லாஸ் ஏஞ்சல்சில் உள்ள கல்வர் சிட்டியில் ஒரு திரையரங்கை வாடகைக்கு எடுத்து அமெரிக்காவில் இந்திய படங்களை முதல் காட்சியாக திரையிட்டு வந்தனர்.  
முந்த்ரா , கலிபோர்னியா மாநில பல்கலைக்கழகம், நார்த்ரிட்ஜ் இல் ஆங்கிலத்தில் இளங்கலைப் பட்டம் பெற்றார். பின்னர் 2010 இல் கொலம்பியா பல்கலைக்கழக கலைக் கல்லூரியில் திரைப்படத்தில் முதுகலை நுண்கலை (MFA) பட்டம் பெற்றார். பின்னர், முந்த்ரா தான் ஆவணப்பட இயக்குநராக அறிமுகமான படமான *எ சூட்டபுல் கேள்* படத்தின் தயாரிப்பைத் தொடங்க மும்பை சென்றார்.
# இசுமிருதி முந்த்ரா

## வரலாறு

### தொழில்

முந்த்ரா தனது பதின்ம வயதிலேயே திரைப்படத்தில் பணியாற்றத் தொடங்கினார். இவர் கோயன் பிரதர்சின் ' *த மேன் ஹூ வாஸ் நாட் தெர்* மற்றும் *ஓ பிரதர், வேர் ஆர் யூ?,* ஸ்பைக் ஜோன்சின் *பீயிங் ஜான் மல்கோவிச்* போன்ற படங்களில் தயாரிப்பு செயலாளராக பணியாற்றினார்*.* மேலும் நீல் லாபுட்டின் நர்ஸ் பெட்டி படத்தில் தயாரிப்பு உதவியாளராகவும் பணியாற்றினார்.  
பின்னர், அவர் மார்க் வெப்பர் நடித்த *பாம்ப் த சிஸ்டம்* படத்தைத் தயாரித்தார். அது இன்டிபென்டன்ட் ஸ்பிரிட் விருதுக்கு பரிந்துரைக்கப்பட்டது. 2005 ஆம் ஆண்டில், இவர் படத்தைத் தயாரித்தார். அந்த ஆண்டு எஸ்.எக்ஸ்.எஸ்.டபிள்யூ திரைப்பட விழாவில் *வாட்டர்போர்ன்* சிறப்பு பார்வையாளர் விருதைப் பெற்றது. *வாட்டர்போர்னுக்குப்* பிறகு, முந்த்ரா தனுஜ் சோப்ராவின் *பஞ்சிங் அட் தி சன்* படத்தைத் தயாரித்தார். 2006 ஆம் ஆண்டு சன்டான்ஸ் திரைப்பட விழாவில், சன் திரைப்பட விழாலில் *பஞ்ச்சிங் அட் தி சன்* திரையிடப்பட்டது, இது திரிபெகா திரைப்பட விழாவில் அதிகாரப்பூர்வ தேர்வாக இருந்தது. மேலும் சான் பிரான்சிஸ்கோ சர்வதேச ஆசிய அமெரிக்க திரைப்பட விழாவில் கிராண்ட் ஜூரி பரிசைப் பெற்றது.  
கொலம்பியா பல்கலைக்கழகத்தில் பட்டம் பெற்ற உடனேயே, முந்த்ரா, சக கொலம்பியா மன்னாள் மாணவியான சரிதா குரானாவுடன் சேர்ந்து, *ஒரு சூட்டபுள் கேள்* படத்தின் படப்பிடிப்பைத் தொடங்க மும்பை சென்றார். இந்தத் திரைப்படம் 2017 இல் திரிபெகா திரைப்பட விழாவில் திரையிடப்பட்டது
# இசுமிருதி முந்த்ரா

## தனிப்பட்ட வாழ்க்கை

முந்த்ரா எம்மியில் விருதுக்குப் பரிந்துரைக்கப்பட்ட திரைக்கதை எழுத்தாளரான கிறிஸ்டியன் மாகல்ஹேஸை மணந்தார். இவர்கள் கலிபோர்னியாவின் லாஸ் ஏஞ்சல்ஸில் தங்கள் இரண்டு குழந்தைகளுடன் வசிக்கிறார்கள்.
# ஜாகிதா ஜைதி

**ஜாகிதா ஜைதி** (*Zahida Zaidi*-4 சனவரி 1930 - 11 சனவரி 2011) ஓர் இந்திய அறிஞர், ஆங்கில இலக்கியப் பேராசிரியர், கவிஞர், நாடக ஆசிரியர், நாடக ஆசிரியர் மற்றும் இலக்கிய விமர்சகர் ஆவார். இவரது இலக்கியப் பங்களிப்புகளில் சமூக, உளவியல் மற்றும் தத்துவ அம்சங்கள் தொடர்பான உருது மற்றும் ஆங்கிலத்தில் 30க்கும் மேற்பட்ட புத்தகங்கள் மற்றும் செக்கோவ், பிரண்டெல்லோ, பெக்கெட், சார்த்ரே மற்றும் அயோனெஸ்கோவின் இலக்கியப் படைப்புகளின் மொழிபெயர்ப்பு ஆகியவை அடங்கும். இவர் உருது மற்றும் ஆங்கிலத்தில் இந்திய மற்றும் மேற்கத்திய எழுத்தாளர்களின் பல நாடகங்களைத் தயாரித்து இயக்கினார். தில்லியின் காலிப் நிறுவனம் வழங்கிய உருது நாடகத்திற்கான ஹம் சப் காலிப் விருதையும், குல் ஹிந்த் பகதூர் ஷா ஜாபர் விருதையும் இவர் பெற்றார்.  
இவரது விதவை தாய் குடும்பத்தை மீரட்டில் இருந்து பானிபட்டுக்கு மாற்றினார். மேலும் அலிகார் முஸ்லீம் பல்கலைக்கழகம் முதன்மைக் கல்வி நிறுவனமாக இருந்ததால் தனது பெண்களைத் தொடர்ந்து இங்குப் படிக்க அனுப்பினார். அலிகர் முஸ்லிம் பல்கலைக்கழகத்தில் ஜைதி ஆங்கில மொழியில் இளங்கலை மற்றும் முதுகலைப் பட்டங்களைப் பெற்றார். இவர் இங்கிலாந்தில் தனது கல்வி வாழ்க்கையைத் தொடர்ந்தார். கேம்பிரிச்சுப் பல்கலைக்கழகத்தில் மாற்றியமைக்கப்பட்ட வெளிநாட்டுக் கல்வித் தகுதி அடிப்படையிலான உதவித்தொகையுடன் படித்தார். இங்கு இவர் ஆங்கிலத்தில் இளங்கலை ஆனர்சு மற்றும் முதுகலைப் பட்டங்களைப் பெற்றார். இவர் இந்தியா திரும்பியதும், சீமாட்டி இர்வின் கல்லூரி மற்றும் தில்லி பல்கலைக்கழகத்தின் மிராண்டா அவுசு மற்றும் 1952 முதல் 1964 வரை அலிகர் முஸ்லிம் பல்கலைக்கழகப் பெண்கள் கல்லூரி ஆகியவற்றில் ஆங்கிலம் கற்பித்தார். இவர் 1964-இல் அலிகர் முஸ்லிம் பல்கலைக்கழக ஆங்கிலத் துறையில் இணைப்பேராசிரியராக நியமிக்கப்பட்டார். 1983இல் ஆங்கிலப் பேராசிரியரானார். 1988-இல் ஓய்வு பெற்றார். முன்னதாக, 1971-72 காலகட்டத்தில், சிம்லாவில் உள்ள இந்தியன் மேம்பாட்டுக் கல்வி நிறுவனத்தில் சக ஊழியராகப் பணியாற்றினார்.
# ஜாகிதா ஜைதி

## இலக்கிய வாழ்க்கை

ஜைதி (*Zaidi*) ஆங்கிலம் மற்றும் உருது மொழிகளில் கவிஞரும் நாடக ஆசிரியரும் ஆவார். உருதுவில் இவர் மொழிபெயர்த்ததில் ஆன்டன் செக்கோவ், லூய்கி பிரன்டெல்லோ, இழான் பவுல் சார்த்ர மற்றும் சாமுவேல் பெக்கெட் ஆகியோரின் நாடகங்களும், பாப்லோ நெருடாவின் கவிதைகளும் அடங்கும். இந்தப் படைப்புகள் அசல் பதிப்புகளிலிருந்து பிரெஞ்சு, இத்தாலி மற்றும் ஆங்கிலத்தில் மொழிபெயர்க்கப்பட்டன. இந்த நாடகங்களில் பலவற்றை இவர் திறமையாக அரங்கேற்றினார். நாடகம் தவிர, இவருடைய ஆர்வங்களில் தத்துவம் மற்றும் மதம் மற்றும் மேற்கத்திய, இந்திய மற்றும் பாரசீக இலக்கியம் ஆகியவை அடங்கும். இவருடைய எழுத்துக்கள் மூலம், இவர் ஓர் "இருத்தலியல் மற்றும் மாய விகாரத்தை" வெளிப்படுத்த விரும்பினார். வார்த்தை விளையாட்டில் சாமர்த்தியம் கொண்டிருந்தார். இவரது முதல் கவிதைத் தொகுப்பு, *Zahr-e-Hyat* (Life's Poison) (1970), 1971இல் இவருக்கு உருது அகாதமி விருதைப் பெற்றுத் தந்தது. இவரது இரண்டாவது கவிதைத் தொகுப்பு *தர்தி கா லாம்ஸ்* (பூமியின் தொடுதல்) (1975). *வார்த்தைகளுக்கு அப்பால்* மற்றும் *உடைந்த துண்டுகள்* என்ற தலைப்பில் இவருடைய கவிதைகள் 1979-இல் வெளியிடப்பட்டன. இவரது கடைசி புத்தகம் *கிளிம்ப்சசு ஆப் உருது இலக்கியம்* ஆகும். இதில் *இக்பாலின் கவிதைகளில் இயற்கை* பற்றிய ஒரு பகுதி இருந்தது.
# ஜாகிதா ஜைதி

## இறப்பு

ஜைதி 11 சனவரி 2011 அன்று அலிகாரில் இறந்தார்.
# நளினி சந்திரன்

**நளினி சந்திரன்** (*Nalini Chandran*) 1978-இல் அரி சிறீ வித்யா நிதி பள்ளியினை நிறுவிய இந்தியக் கல்வியாளர் ஆவார்.
# நளினி சந்திரன்

## இளமை

நளினி சந்திரன் கேரளாவின் பாலக்காட்டில் உள்ள செர்புளச்சேரியில் பிறந்தார். இவர் பேராலய & ஜான் கானான் பெண்கள் பள்ளி மற்றும் மும்பை எல்பின்சுடோன் கல்லூரியில் படித்தார். இவர் ஒரு தகுதி வாய்ந்த நடனக் கலைஞர், நடன இயக்குநர், நாடக கலைஞர் மற்றும் குழந்தைகளுக்கான கதைகளை எழுதுபவர். இவர் படைத்தளபதி சந்திரனை மணந்தார். இந்த இணையருக்கு தீப்தி மேனன், நீமா வர்மா மற்றும் பாவனா நாயர் ஆகிய மூன்று மகள்கள் உள்ளனர். கேரள மாநிலம் திருச்சூரில் வசித்து வருகிறார்.
# நளினி சந்திரன்

## பணி

நளினி சந்திரன் இந்தியத் தரைப்படையில் பணிபுரிந்த தனது கணவருடன் இந்தியாவில் பல பள்ளிகளில் பணிபுரிந்தார். இந்தியா முழுவதும் உள்ள இராணுவ நல மையங்களில் தீவிரமாகப் பங்கேற்றார். பல ஆண்டுகளாக, நளினி பல்வேறு பள்ளிகளில் ஆங்கிலம் மற்றும் வரலாறு பாடங்களைக் கற்பித்துள்ளார். 1983ஆம் ஆண்டில், இவரது கணவர் இந்தியத் தரைப்படையிலிருந்து முன்கூட்டியே ஓய்வு பெற்றார். மேலும் இவரது வற்புறுத்தலின் பேரில், இவர் அரி ஐறீ வித்யா நிதி பள்ளியை நிறுவினார். 2013ஆம் ஆண்டு நடனத்தில் சிறந்து விளங்கியதற்காகக் கேரள சங்கீத நாடக அகாதமி விருதினையும், திரிச்சூர் மருத்துவ சங்கம் வழங்கிய சாசனம் விருது வென்ற கேரளாவைச் சேர்ந்த முதல் பெண் ஆவார்.
# சீரியம்(III) புரோமைடு

**சீரியம்(III) புரோமைடு** (*Cerium(III) bromide*) என்பது CeBr<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்துடன் நீருறிஞ்சும் பண்பு கொண்ட ஒரு திண்மமாக இது காணப்படுகிறது. மிளிர்வெண்ணிகளில் ஒரு பகுதிப்பொருளாக சீரியம்(III) புரோமைடு பயன்படுத்தப்படுகிறது.
# சீரியம்(III) புரோமைடு

## தயாரிப்பு

1899 ஆம் ஆண்டிலிருந்தே சீரியம்(III) புரோமைடு சேர்மம் அறியப்படுகிறது. முத்மன் மற்றும் சுடூட்செல் ஆகியோர் சீரியம் சல்பேட்டுடன் ஐதரசன் புரோமைடு வாயு ஆகியவற்றிலிருந்து சீரியம்(III) புரோமைடு தயாரித்தனர். சீரியம்(III) கார்பனேட்டுடன் ஐதரசன் புரோமைடை வினைபுரியச் செய்தால் சீரியம்(III) புரோமைடின் நீரிய கரைசல் கிடைக்கும். வினைவிளை பொருளான சீரியம்(III) புரோமைடின் நீரிய கரைசலுடன் அமோனியம் புரோமைடைச் சேர்த்து சூடாக்குவதன் மூலமும், தொடர்ந்து எஞ்சிய NH<sub>4</sub>Br இன் பதங்கமாதல் மூலமும் நீர் நீக்கம் செய்து சீரியம்(III) புரோமைடு பெறப்படுகிறது. ஒரு குவார்ட்சு உருக்குக்கலனில் 875-880 °செல்சியசு வெப்பநிலையில் 0.1 பாசுக்கல் என்ற குறைக்கப்பட்ட அழுத்தத்தில் சீரியம்(III) புரோமைடு வடிகட்டப்படுகிறது. தொடர்புடைய உப்பான CeCl<sub>3</sub> போலவே, இப்புரோமைடும் ஈரமான காற்றின் வெளிப்பாட்டின் போது தண்ணீரை உறிஞ்சுகிறது. இச்சேர்மம் 722 °செல்சியசு வெப்பநிலையில் உருகும். மேலும் பிரிட்சுமேன் அல்லது சோக்ரால்சுகி போன்ற நிலையான படிக வளர்ச்சி முறைகளைப் பயன்படுத்தி நன்கு வரிசைப்படுத்தப்பட்ட ஒற்றை படிகங்கள் தயாரிக்கப்படுகின்றன.
# சீரியம்(III) புரோமைடு

## கட்டமைப்பு

P63/m என்ற இடக்குழுவுடன் அறுகோண் UCl<sub>3</sub> படிக வடிவத்தில் சீரியம்(III) புரோமைடு படிகமாகிறது. சீரியம் அயனிகள் 9-ஒருங்கிணைப்புகளுடன் ஒரு மூவுச்சி முக்கோணப் பட்டக வடிவவியலைப் பின்பற்றுகின்றன. சீரியம்-புரோமின் பிணைப்பின் பிணைப்பு நீளங்கள் 3.11 Å மற்றும் 3.16 Å ஆக் உள்ளன. The cerium–bromine bond lengths are 3.11 Å and 3.16 Å.
# சீரியம்(III) புரோமைடு

## பயன்கள்

CeBr<sub>3</sub>-மாசிட்ட இலந்தனம் புரோமைடு ஒற்றைப் படிகங்கள் பாதுகாப்பு, மருத்துவப் படமுறையாக்கம் மற்றும் புவி இயற்பியல் கண்டறிதல் ஆகியவற்றில் உள்ள பயன்பாடுகளுக்கு சிறந்த மிளிர்வுப் பண்புகளை வெளிப்படுத்துவதாக அறியப்படுகிறது.  
CeBr<sub>3</sub> சேர்மத்தின் மாசிடப்படாத ஒற்றைப் படிகங்கள் அணுப் பரவல் அல்லாத சோதனை, மருத்துவப் படமுறையாக்கம், சுற்றுச்சூழல் தீர்வாக்கம் மற்றும் எண்ணெய் ஆய்வு ஆகியவற்றில் γ-கதிர் மிளிர்வு உணரிகளாக உறுதியளித்துள்ளன.
# பாசுபரசு பெண்டாபுரோமைடு

**பாசுபரசு பெண்டாபுரோமைடு** (*Phosphorus pentabromide*) என்பது PBr<sub>5</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் நிறத்தில் திண்மமாகக் காணப்படும் இச்சேர்மம் அதிக வினைத்திறம் கொண்டதாக உள்ளது. திண்மநிலையில் டெட்ராபுரோமோபாசுப்போனியம் புரோமைடு ([PBr4]+[[Bromide|Br−]) கட்டமைப்பில் காணப்படுகிறது. ஆனால் நீராவி நிலையில் PBr<sub>3</sub> மற்றும் Br<sub>2</sub> ஆக் முற்றிலும் பிரிக்கப்படுகிறது. இந்நீராவி நிலை விரைவாக 15 கெல்வின் வெப்பநிலைக்கு குளிர்விக்கப்பட்டால் பாசுபரசு எழுபுரோமைடு (டெட்ராபுரோமோபாசுப்போனியம் முப்புரோமைடு) அயனி இனங்கள் உருவாகின்றன.  
கரிம வேதியியலில் கார்பாக்சிலிக் அமிலங்களை அசைல் புரோமைடுகளாக மாற்ற பாசுபரசு பெண்டாபுரோமைடைப் பயன்படுத்தலாம். இது மிகவும் அரிக்கும் தன்மை கொண்டது. தோல் மற்றும் கண்களை கடுமையாக எரிச்சலூட்டுகிறது. பாசுபரசு முப்புரோமைடு மற்றும் புரோமினைக் கொடுக்க இது 100 ° செல்சியசு வெப்பநிலைக்கு மேல் சூடுபடுத்தப்பட்டு சிதைக்கப்படுகிறது:  
::PBr<sub>5</sub> → PBr<sub>3</sub> + Br<sub>2</sub>  
Br<sub>2</sub> வாயுவுடன் PBr<sub>3</sub> சேர்மத்தைச் சேர்ப்பதன் மூலம் PBr<sub>5</sub> சேர்மத்தை உருவாக்க இந்த சமநிலையை மாற்றியமைப்பது நடைமுறையில் கடினமாக உள்ளது. ஏனெனில் இந்த தயாரிப்பு பாசுபரசு எழுபுரோமைடு [PBr<sub>4</sub>]+[Br<sub>3</sub>]<sup>−</sup> விளைச்சலுக்கு மேலும் கூடுதலுக்கு ஆளாகிறது.
# குகே

**குகே** என்பது ஒரு சப்பானிய உயர்குடி வகுப்பாகும். இது கியோட்டோவில் இருந்த சப்பானிய ஏகாதிபத்திய நீதிமன்றத்தில் ஆதிக்கம் செலுத்தியது. 8 ஆம் நூற்றாண்டின் பிற்பகுதியில் ஹெயன் காலத்தில் கியோட்டோவை தலைநகராக நிறுவியதில் இருந்து 12 ஆம் நூற்றாண்டில் காமகுரா ஷோகுனேட்டின் எழுச்சி வரை *குகே* முக்கிய பங்காற்றினர், அந்த நேரத்தில் அது சாமுராய் எழுச்சியால் இவர்களின் முக்கியத்துவம் குறைந்தது. இருந்த போதிலும் கூட, மீஜி மறுசீரமைப்பு வரை, *குகே* ஒரு பலவீனமான நீதிமன்றத்தை நடத்தினர். பின்னர் அவர்கள் டைமியோவுடன் ஒன்றிணைந்து, தங்கள் அந்தஸ்தில் சிலவற்றைப் திரும்ப பெற்றனர். மேலும் *கசோகு*வை உருவாக்கினர், இது இரண்டாம் உலகப் போருக்குப் பிறகு சிறிது காலம் நீடித்தது. இந்த முறை ஒழிக்கப்பட்ட போது, உத்தியோகபூர்வ அந்தஸ்து இல்லை என்றாலும், குகே குடும்பங்களின் உறுப்பினர்கள் சப்பானிய சமூகம், அரசாங்கம் மற்றும் தொழில்துறையில் தொடர்ந்து அதிகாரம் பெற்று விளங்கினர்.